Diari Oficial de la Generalitat Valenciana


Sumari del DOGV 5961, del 24-02-2009 (2009/1855)

RESOLUCIÓ de 17 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre el Ministeri de Cultura i la Generalitat, per a reproduir el Llibre del repartiment en una edició digital.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5961

Data del DOGV
:   24-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1855


Data del document
:   17-02-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura i Esport
    * administració central
    * publicació
    * cooperació administrativa

RESOLUCIÓ de 17 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre el Ministeri de Cultura i la Generalitat, per a reproduir el Llibre del repartiment en una edició digital.  
 [2009/1855]  
El Ministerio de Cultura i la Generalitat han subscrit, després de la tramitació prèvia reglamentària, el 17 de novembre de 2008, el Conveni per a reproduir el Llibre del repartiment en una edició digital.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0140/2009, i que figura com a annex d'esta resolució.  
Valencia, 17 de febrer de 2009.- El director general de Relacions amb les Corts i Secretariat del Consell. Ángel Mompó Romero.  
Conveni entre el Ministeri de Cultura i la Generalitat per a reproduir el Llibre del repartiment en una edició digital.  
 Madrid, 17 de novembre de 2008  
Reunits  
D'una part, Rogelio Blanco Martínez, director general del Llibre, Arxius i Biblioteques, en nom i representació del Ministeri de Cultura, en compliment de la Ordre Ministerial de 20 de gener de 1995, que d'ara en avant es denominarà autoritzant.   
I de l'altra, Trinidad María Miró Mira, consellera de Cultura i Esport, que actua en nom i representació de la Generalitat, i facultada per a este acte, per acord adoptat pel Consell de 4 de juliol de 2008, que d'ara en avant es denominara autoritzada.  
Exposen  
1. Que l'autoritzada està interessada en la reproducció de diversos documents perquè figuren en la publicació del Llibre del repartiment, que va a realitzar-se per la Generalitat, Conselleria de Cultura i Esport.  
2. Que l'Arxiu de la Corona d'Aragó és un centre dependent del Ministeri de Cultura, a través de la Direcció General del Llibre, Arxius i Biblioteques, i que l'esmentat ministeri està disposat a concedir el permís necessari per a la seua publicació, donada la rellevància cultural que això comporta.  
I en virtut d'això, ambdues parts es reconeixen mútuament capacitat per a subscriure el present conveni basat en les següents  
Estipulacions  
Primera. L'autoritzant autoritza l'autoritzada perquè puga reproduir els següents documents en la publicació que pretén realitzar:  
- ACA, Cancelleria, registres 5, 6 i 7.  
Segona. L'autoritzada es compromet a citar la procedència dels documents de la manera següent:   
- Espanya. Ministeri de Cultura. Arxiu de la Corona d'Aragó. Cancelleria, registres 5, 6 i 7.  
Tercera. L'autoritzant podrà designar un o més funcionaris per a la supervisió de les reproduccions dels documents.  
Quarta. L'autoritzada entregarà 2 exemplars de la publicació, sense cap càrrec, per al Ministeri de Cultura.  
Quinta. Per a tots els dubtes i incidències que puga sorgir de la interpretació del present conveni seran competents els jutjats i tribunals de Madrid, amb renúncia expressa a qualsevol altre fur que poguera correspondre.  
Clàusula addicional. L'autoritzada es compromet a citar la col·laboració amb el Ministeri de Cultura per a la seua realització.  
I en prova de conformitat, firmen el present conveni en triple versió en el lloc i la data indicat ut supra.  
L'autoritzant L'autoritzada  
Rogelio Blanco Martínez Trinidad María Miró Mira